VIRON PASTORIT AREENALLA Jaanus Ringmäe ja Sander Tammist
Hei rakkaat katsojat! Tämä on Viron pastorit areenalla.
Olen pastori Jaanus Ringmäe ja kanssani on Sander Tammist.
Tänään puhumme aiheesta, joka herättää usein kysymyksiä, -
ja yritämme myös vastata niihin. Puhumme parantumisesta.
Kysyn myös, haluaako Jumala parantaa kaikki sairaat.
Sander, mitä sinä ajattelet tästä?
Uskon, että Jumala haluaa parantaa kaikki sairaat, -
sillä Jumalan sana on täynnä viitteitä siitä.
Missään ei sanota, että Hän ei haluaisi parantaa kaikkia.
Mistä kaikki alkaa?
Mistä pitää aloittaa, jos haluaa parantua?
Olen pannut merkille sen, -
että kun saan ihmisen kuuntelemaan Jumalan sanaa, -
todella kuuntelemaan, silloin Jumala voi tehdä ihmeitä.
Kun aloitin pastorinuraani vuonna 1993 tai 1994, -
järjestin seurakunnassa kurssin, jonka tavoite -
oli opettaa Jumalan sanaa parantumisen aiheesta, -
jotta sairaat parantuisivat. Silloin näin sen, -
että innokkaiden kuulijoiden elämässä Jumala teki ihmeitä.
Yksi hyvä raamatunkohta tähän on Sananlaskuissa 4:20.
"Poikani, kuuntele minun puhettani, kallista korvasi -
minun sanoilleni. Älkööt väistykö silmäsi, kätke ne sydämeesi -
sisimpään; sillä ne ovat elämä sille, joka ne löytää, -
ja lääke koko hänen ruumiillensa."
Tästä näkee, että Jumalan sana voi olla meille lääke.
Ei ole sama lukea Raamattua pinnallisesti.
Sanoihin on kiinnitettävä huomiota.
Oikealla mielellä ollessamme Jumalan sana saa meissä tilaa.
Hän sanoo "kallista korvasi", -
eli meidän on kiinnitettävä huomiota Jumalan sanaan, -
jotta emme kadota sitä silmistämme vaan täytämme -
kuulomme, mielemme ja ajatuksemme Jumalan sanalla.
En tiedä miten on nykyään, mutta kun itse tulin uskoon, -
opin positiivisen tavan, joka on säilynyt.
Siihen aikaan oli kasetteja, joille saarnojakin äänitettiin.
Kasettisoittimet olivat silloin uusia ja jänniä asioita.
Minulla oli tapana ottaa muutama saarnakasetti mukaan -
ja kuunnella Jumalan sanaa, kun tein töitä tai jotain muuta.
Tekniikka on muuttunut, mutta tapa on säilynyt.
Kuuntelen saarnoja puhelimella, jotta Sana juurtuisi sydämeeni.
Onko sinulla hyviä kokemuksia siitä, -
miten Jumala on toiminut Sanan ja kuulemisen kautta?
Näemme evankeliumeissa Jeesuksen parantaessa ihmisiä, -
että he tulivat ennen kaikkea kuulemaan Häntä.
Ja kuultuaan Häntä ihmiset paranivat.
Monesti ei sanota, että ihmiset olisivat tulleet parantuakseen.
Suoritin juuri äskettäin -
seurakuntamme raamattukoulun internetissä, -
ja meidän piti kuunnella joka viikko noin 3-4 saarnaa.
Oli todella mahtavaa, -
miten se latasi täyteen Jumalan sanaa.
Jumalan sanassa sanotaan, että kun kuulee Jumalan sanaa, -
se tulee sydämeemme, tekee meissä työtä ja muuttaa meitä.
Tällaisia kokemuksia minulla on nykyäänkin.
Jumalan sana muuttaa meitä.
Minulla on hyvä raamatunkohta tähän. Luukas 6:17-19.
Tässä puhutaan Jeesuksesta.
Hän tuli opetuslastensa kanssa ja pysähtyi laakealle paikalle, -
jossa oli suuri joukko opetuslapsia ja kansaa, -
joka oli tullut kuulemaan Häntä ja parantuakseen taudeistansa.
Myös saastaisten henkien vaivaamat tulivat terveiksi.
Kaikki tahtoivat koskettaa Häntä parantavan voiman vuoksi.
On mielenkiintoista lukea, -
miten ihmiset tulivat kuulemaan Sanaa, ja ihmeitä alkoi tapahtua.
Alussa mainitsemani jakeessa Sananlaskuista sanottiin samaa.
Kun kuulemme Jumalan sanaa, se on meille lääkkeeksi.
Ihmiset eivät tulleet vain ihmeiden vuoksi, vaan kuulemaan Sanaa.
Muistan, kun olin itse tullut hiljattain uskoon -
ja olin käynyt seurakunnassa vasta pari kuukautta.
Asuin Tallinnan ulkopuolella eikä minulla ollut kulkupeliä.
Kuljin seurakunnassa junalla ja asuin kylässä, -
joka oli 5 km:n päässä lähimmästä juna-asemasta.
Ajoin siis ensin pyörällä 5 km juna-asemalle, -
parkkeerasin pyörän pusikkoon, menin junalla Tallinnaan -
ja tulin seurakuntaan. Tein näin joka viikko, -
koska halusin kuulla Jumalan sanaa. Se oli tärkeää minulle.
Kerran polkupyöräni varastettiin sieltä pusikosta -
ja Jumalan sanan kuuleminen estyi. Kuljin jalan -
tai liftasin päästäkseni juna-asemalle ja kokoukseen.
Tällaista kaipausta tarvitaan. On ollut kiinnostavia tilanteita, -
kun Jumala on rohkaissut lähtemään konferensseihin, -
Viron lisäksi kauemmaksikin.
Olen joutunut keräämään ja säästämään rahaa, -
jotta sain ostettua lentoliput ja pääsin osalliseksi Sanasta, -
jota konferensseissa jaettiin. Tämä sama ponnistelu -
tulla kuulemaan Jumalan sanaa on muuttanut näkemystäni siitä, -
mitä Jumala on voinut tehdä sen kautta minussa.
Lukemani raamatunkohta on kiinnostava siinä mielessä, -
että siinä mainitaan paikat, joista Jeesusta tultiin kuulemaan.
Tuolloin ihmisillä ei ollut autoja, hyvässä lykyssä eläimiä.
Aasi oli luksusta, ja moni kulki jalan.
Kartalta näkee, että ihmiset tulivat Jeesuksen luo kaukaakin.
Moni tuli jalan ja matkusti varmaankin monta päivää -
kuullakseen Jumalan sanaa.
Tästä mieleeni tulee yksi negatiivinen esimerkki.
Eräät ihmiset, joiden piti tehdä seurakunnassa muutama tehtävä, -
ilmoittivat, ettei auto toiminut. He asuivat kaupungin laidalla.
He eivät siis voineet tulla.
Kaupungissa on kuitenkin julkisia kulkuvälineitä, -
mutta he eivät voineet tulla, koska oma auto ei toiminut.
Ihmiset eivät tule seurakuntaan epäoleellisista syistä.
Joku voi olla huonolla tuulella tai ei tule, koska sataa vettä -
tai koska auto hajosi.
Nämä eivät ole hyviä syitä miksemme tule kuulemaan Sanaa.
Jumalan sanan kaipuu saa meidät ylittämään esteet, -
jotta Sana lääkitsisi meitä.
Sen vuoksi nettiseurakunta ei varmaankaan toimisi hyvin, -
kun kaikki istuisivat pyhänä kotona kahvikupin ääressä -
seuraamassa kokousta netistä. Paikalle tuleminen on tärkeää.
Internet ja televisio ovat hyvä lisä seurakunnalle.
Alkuseurakunnan aikana ihmiset kokoontuivat yhteen.
Ne ovat hyvä lisä seurakunnassa, mutta eivät korvaa yhteyttä.
Ne voivat olla hyviä ihmiselle, joka ei tosiaan pääse paikalle.
Ei sellaiselle, joka ei viitsi.
Televisio ja internet voivat täydentää Jumalan työtä, -
tukea ja rohkaista ihmisiä menemään -
sekä tarttumaan ja tulemaan osalliseksi Jumalan sanaan.
Yksi asia, joka usein nousee esille tämän asian tiimoilla -
on se, että mistä sairaudet ovat peräisin ja miksi niitä on.
Joku voi ajatella, että sairaus johtuu pahoista tehoista -
tai että ne vain tapahtuvat. Mikä on sinun käsityksesi tästä?
Apostolien teoissa 10:38 sanotaan, -
että Jeesus parantaa perkeleen valtaan joutuneet.
Tämä kertoo selkeästi, että sairaudet tulevat perkeleeltä.
Joh. 10:10 sanotaan, että varas varastaa, tappaa ja tuhoaa, -
mikä on ollut saatanan tahto aivan ihmiskunnan alusta asti, -
ryöstää Jumalan rakkaimpia ja aiheuttaa heille kärsimystä.
Sanan mukaan sairaudet tulivat maailmaan synnin mukana.
Siteeraan samaa kohtaa Apt. t. 10:38, jonka juuri mainitsit.
Jumalan Pyhällä Hengellä ja voimalla voideltu Jeesus -
vaelsi, teki hyvää ja paransi perkeleen valtaan joutuneet, -
sillä Jumala oli hänen kanssaan. Tässä nähdään vastakkainasettelu.
Tällaista vastakkainasettelua on usein Raamatussa.
Jeesus ja Jumala ovat toisella puolella ja tekevät hyvää.
Toisella puolella on saatana ja sairaudet -
tuoden tuhoa ja ongelmia ihmisille.
Täytyy ymmärtää, että Jumala ei luonut ihmistä sairaaksi.
Kun Aadam ja Eeva luotiin, -
he eivät nilkuttaneet tai olleet yksisilmäisiä.
He olivat terveitä. Jumala arvosteli luomistyönsä "hyväksi".
Mistä sairaudet sitten tulivat?
Kun Aadam ja Eeva tekivät syntiä, -
eivät totelleet Jumalaa vaan söivät kielletystä puusta, -
maailmaan tuli kirous, ja siksi meillä on sairauksia.
Kun sanomme, että saatana on sairauksien takana, -
se ei tarkoita, että sairaalla on paha henki, vaan että -
se on aiheuttanut sairauden, ja ihminen on sairauden vaivaama, -
koska nämä asiat ympäröivät meitä syntiinlankeemuksen vuoksi.
Meitä vaivaavat virukset, bakteerit ja onnettomuudet -
eivät olleet Jumalan alkuperäinen suunnitelma.
Raamatussa on hyvä kohta, -
jossa Jumala arvioi asian konkreettisesti ja suoraan.
Kohta on Luukas 13:10-17.
Siinä kerrotaan Jeesuksesta. Hän opetti synagogassa sapattina.
Siellä oli nainen, jossa oli ollut sairauden henki 18 vuotta.
Nainen oli koukussa eikä saanut suoristettua itseään.
Jeesus vapautti hänet sairaudesta ja pani kätensä hänen päälleen.
Nainen oikaisi itsensä ja ylisti Jumalaa.
Synagogan esimies pahastui, kun Jeesus paransi sapattina, -
ja käski kansaa tulemaan arkena parannettavaksi, ei sapattina.
Jeesus kysyi näiltä ulkokultaisilta, -
eivätkö he itse vie härkäänsä ja aasiaan juomaan sapattina.
Eikö naista, jota saatana oli pitänyt sidottuna 18 vuotta, -
olisi saanut parantaa sapattina? Kun Jeesus sanoi tämän, -
vastustajat häpesivät ja kansa iloitsi Jeesuksen ihmeistä.
Tässä nähdään taas samat kaksi puolta.
Jeesus oli parantaja, -
saatana oli sitonut naista sairaudella ja aiheuttanut sen.
Jälleen Jeesus parantaa ja tarjoaa ratkaisun.
Tässäkin tilanteessa tuodaan esille kontrasti.
Sana on rohkea ja suora.
Kun jatkamme parantumisen teemasta, -
siihen liittyen on tärkeää ymmärtää -
mikä on Jumalan suunnitelma ihmisen varalle.
Yksi lause voi olla joillekin rohkea, mutta voin sanoa -
Jumalan sanan valossa, että Hän haluaa parantaa kaikki.
Onko mielessäsi jokin kohta, jossa joku rohkenee sanoa näin?
Että Jumala haluaa varmasti parantaa kaikki.
Jeesus sanoi, että kaikki, mitä Hän tekee, Isä on tehnyt ensin.
Hän teki samoja tekoja kuin Isä.
Jeesus ei sanonut koskaan ettei haluaisi parantaa.
En näe mitään syytä luulla, -
miksi Jumala ei haluaisi parantaa jotakuta.
Tiedätkö sinä jonkin syyn?
Joskus niin on luultu perinteen tai muiden mielipiteen vuoksi.
Raamatunkohta, joka vastaa tähän hyvin, -
on Markus 1:40-42.
Jeesuksen luo tuli pitaalinen mies, joka rukoili, polvistui -
ja sanoi, että halutessaan Jeesus voisi parantaa hänet.
Jeesus sääli miestä, ojensi kätensä, kosketti häntä -
ja sanoi: "Minä tahdon, puhdistu." Ja mies parantui.
Pitaalinen esittää klassisen kysymyksen.
Se tulee monelle mieleen.
Eräs saarnaaja, silloin yli 60-vuotias, nyt jo Isän luona, -
sanoi suurimman paranemiseen liittyvän ongelman olevan -
epävarmuus Jumalan tahdosta parantaa heidät.
Pitaalisen kanssa oli kyse samasta.
Pitaalinen sanoo: "Jos tahdot, niin sinä voit minut puhdistaa."
Hänellä on uskoa Jumalan kykyyn parantaa hänet.
Jos lähtisimme kadulle kyselemään, -
moni tunnustaisi Jumalan, vaikkei uskoisi Jeesukseen, -
mutta uskoisi kuitenkin johonkin korkeampaan voimaan.
Ja kun ihmiseltä kysyy pystyykö tämä Jumala parantamaan hänet, -
vastaus on tietysti, Jumala on kaikkivoipa ja luonut kaiken.
Mutta kun kysyy haluaako Hän parantaa juuri sinut, -
ihmiset eivät tiedä, miten asian laita on.
Sama juttu pitaalisen kanssa.
Hän uskoi, että Jumala pystyy parantamaan sairaita, -
muttei ollut varma tahtoiko Hän. Toinen kiinnostava juttu on se, -
että kun uskomme, että joku, esim. maallinen isämme, -
omani on jo taivaassa, -
sanoisi, että hän voi tehdä minulle jotain hyvää, -
hänellä olisi esimerkiksi rahaa, jolla voisi ostaa minulle jotain.
Mutta jos isäni sanoisi, ettei halua tehdä sitä, -
silloin hän ei piittaisi minusta, jos asia olisi minulle tarpeen.
Samalla tavalla ihmisten epäusko Jumalaan -
on heidän keinonsa pohtia rakastaako Jumala heitä.
Jeesus vastaa tässä tähän kysymykseen suoraan.
Raamatun mukaan Jeesuksen kävi miestä sääliksi.
Jeesus sääli miestä ja sanoi: "Minä tahdon, puhdistu."
Hän vastasi pitaalisen ja monen muun tärkeään kysymykseen -
haluaako Jumala parantaa minut. Jumalan vastaus oli selkeä.
Se on Isän vastaus, sillä Jeesus vastasi samoin kuin Isä.
Vastaus on sama jokaiselle.
Joku voi kysyä mitä jos ei olekaan.
Apt. t. 10:34 sanotaan: -
"Nyt minä totisesti käsitän, ettei Jumala katso henkilöön."
Jumala haluaa pelastaa kaikki ja tarjoaa ikuista elämää, -
ja se on kaikille, miksi ei siis tässä kirjoitettu olisi kaikille?
Jos Hän sanoi pitaaliselle kyllä, Hän sanoo jokaiselle kyllä.
Se kertoo myös Jumalan säälistä, rakkaudesta ja laupeudesta.
Se oli alkuunpaneva voima.
Erään käännöksen mukaan Jeesus oli liikuttunut säälistä.
Sama sääli sai Hänet toimimaan ja kulkemaan.
Hän pani kätensä pitaalisen ylle. No Hänhän oli Jumalan poika.
Raamatun mukaan maanpäällä Jeesus oli meille esimerkiksi -
eikä käyttänyt Jumalan pojan etuoikeuksia.
Muuten Hän ei olisi ollut esikuva.
Me emme pääse koskaan Jumalan asemaan. Olemme ihmisiä.
Jeesus näytti meille mallia.
Vaarallinen pitaali olisi voinut tarttua Jeesukseen.
Pitaalia esiintyy vielä jossain, mutta onneksi se on harvinaista.
Se ei haitannut Jeesusta.
Hän rakasti ja sääli pitaalista ja ojensi kätensä. Ja ihme tapahtui.
Mieleeni tulee tarina, jonka kertoi eräs mies, -
saarnaaja John G. Lake.
Hän vaikutti sata vuotta sitten Yhdysvalloissa ja muuallakin.
Hänellä oli hoitokoteja, -
joihin hän otti usein parantumattomasti sairaita.
Siellä oli nainen, jolla oli paha syöpä.
Hän oli syövän kalvama ja sairauden viimeisessä vaiheessa.
Hänellä oli kovat kivut, joita hän poti vuoteessa.
John Lake vietti pitkiä aikoja naisen seurassa, -
opetti hänelle Sanaa ja rukoili hänen kanssaan.
Hän vuorotteli toisen veljen kanssa vuorokauden ympäri, -
sillä nainen oli alati kivuissa, joita rukous lievitti.
Jossain vaiheessa John Lake oli lähtenyt kotiin pesulle -
ja siistiytymään. Kun hän tuli takaisin, -
nainen oli niin kovissa kivuissa, että hän kuuli tämän huutavan.
Kun hän kuuli kivut, Jumalan sääli kosketti Lakea niin, -
että hän Jumalan rakkauden motivoimana juoksi naisen luo -
ja kahmaisi hänet syliinsä.
Silloin Jumalan voima kosketti naista ja hän parani hetkellisesti.
Sama Jumalan laupeus ja sääli kosketti myös pitaalista.
Se on tuiki tärkeää, jotta ymmärrämme, -
miten Jumala rakastaa meitä.
Raamatussa näkee paljon Jumalan tuntemaa sääliä.
Eräs pastori on sanonut, että toisinaan Jumala haluaa -
vielä enemmän, että parannumme, kuin me itse.
Toisinaan Jumala toivoo enemmän, että olisimme terveitä, -
kuin me ihmiset itse tai kuin mitä tiedämmekään.
Raamattu sanoo, että Jeesus kantoi sairautemme.
Raamatussa ei sanota, että Hän kantoi vain osan.
Jeesus kantoi kaikkien ihmisten kaikki sairaudet.
Jos vain ymmärtäisimme sen täydellisesti -
ja uskoisimme sen, joukossamme ei olisi sairaita.
Uskon, että Jumalan toive on johtaa meitä siihen uskovina, -
ja ei-uskovat voisivat nähdä sen kautta Jumalan rakkauden.
Joskus paranemiseen liittyen mietitään nostetaanko yksi aihe -
liian korkealle muihin nähden.
Olen nähnyt sen kautta välittyvän Jumalan huolen ja rakkauden -
kertovan ei-uskoville, miten Jumala rakastaa heitä, -
ja miten parantuminen johdattaa heidät Jeesuksen luo.
On ihmeellistä, miten yksi käytännön asia, parantuminen, -
on tärkeä viesti mahdollisuudesta kulkea aina Jeesuksen kanssa -
ja kokea ihmeellinen elämä, jota Jumala meille tarjoaa.
Tähän ohjelman päätteeksi -
tahdon osoittaa loppusanat jokaiselle katsojalle.
Ehkä sinäkin mietit -
haluaako Jumala auttaa sinuakin. Sinulla voi olla terveysongelma, -
kipuja tai vakava sairaus, jonka Jumala haluaisi parantaa.
Se on sinun mahdollisuutesi. Aivan kuten olet kuullut tämän, -
Jumala haluaa tarjota ratkaisun, parantaa sinut.
Hän sanoo kuten pitaaliselle, haluan auttaa sinua, -
pelastaa tilanteesta. Kun uskovat Sanan mukaan panevat kätensä -
sairaiden päälle, he paranevat. Jos uskot, pane kätesi päällesi.
Tässä kuvaruudun ääressä voit panna oman kätesi -
sairaan kohdan päälle ja rukoilla kanssani. Isä, -
kosketa voimallasi parantavaa kosketustasi kaipaavia katsojia.
Täytä heidät läsnäolollasi.
Käsken sairauksien ja kipujen lähetä heistä. Anna parantavan -
voimasi koskettaa. Kiitos Isä, että rakkautesi ja säälisi -
ilmestyy heidän elämässään.
Tästä me kiitämme ja ylistämme sinua. Jeesuksen nimessä, aamen.
Toivottavasti saimme rohkaista sinua yhdessä tällä ohjelmalla.
Jokainen voi etsiä nämä jakeet ja tulla vakuuttuneeksi, -
että Jumala haluaa parantaa kaikki. - Aamen.
Jos tämä ohjelmasarja on rohkaissut sinua, -
mieti, olisiko sinusta TV7:n tukijaksi.
Se on yksi mahdollisuus antaa Jumalan valtakunnan työhön -
ja nähdä sen siunaukset.
Suomennos: Maria Peltokangas